**Číslo 3. Rok 2019**

**T R Ú B A  L Ú Č I N S K Á **

**Ročník : 9 Vychádza: mesačník**

**---------------------------------------------------------------------------------------------------------------------------------------------------------------------------------------**

**Prezidentské voľby**

**Prvé kolo prezidentských volieb bude**

***v sobotu 16.marca od 7:00 do 22:00 hod.***

Ak v prvom kole volieb ani jeden z kandidátov na prezidenta Slovenskej republiky nezíska nadpolovičnú väčšinu platných hlasov voličov, *bude sa druhé kolo volieb konať*

***v sobotu 30. 03. 2019 od 7:00 do 22:00 hod.***

Právo voliť prezidenta Slovenskej republiky má občan Slovenskej republiky, ktorý má právo voliť do Národnej rady Slovenskej republiky, t. j. občan Slovenskej republiky, ktorý najneskôr v deň konania volieb dovŕši **18 rokov** veku. Volič, ktorý má trvalý pobyt na území Slovenskej republiky a v deň konania volieb nebude môcť voliť v mieste svojho trvalého pobytu vo volebnom okrsku, v ktorého zozname voličov je zapísaný, môže požiadať obec svojho trvalého pobytu o vydanie hlasovacieho preukazu. Obec na základe žiadosti voličovi vydá hlasovací preukaz a zo zoznamu voličov ho vyčiarkne s poznámkou o vydaní hlasovacieho preukazu.

***[Treba ísť voliť. Je to výsada, nie povinnosť. Vážme si, že ju máme.](https://www.google.sk/url?sa=t&rct=j&q=&esrc=s&source=web&cd=2&cad=rja&uact=8&ved=2ahUKEwi-p9WJwtrgAhVGmbQKHSiyBTwQFjABegQICBAB&url=https%3A%2F%2Fdennikn.sk%2Fblog%2F1276858%2Ftreba-volit-je-to-vysada-nie-povinnost-vazme-si-ze-ju-mame%2F&usg=AOvVaw1tb41W4Zf20bwaBuIcBb6x)***

**Pet fľaše**

V našej obci prebieha zber pet fliaš. Každá domácnosť je povinná ich zbierať doma do vriec. V určenom termíne v deň vývozu ich vyložiť pred bránu. Množstvo týchto pet fliaš nesúvisí s poplatkom za komunálny a triedený odpad. Napriek tomu niektorí občania vyhadzujú pet fľaše do žltého kontajnera, ktorý sa nachádza pri obecnom úrade. Tento kontajner je neustále preplnený a niekedy z neho vypadávajú. Žiadam, aby ste pet fľaše nevyhadzovali do tohto kontajnera. Buďme ohľaduplní k sebe navzájom a k prírode.

**Zmena cestovného poriadku**

Cestujúci z našej obce a okolitých obcí požiadali obecný úrad o pomoc a vyjadrenie sa k zmene cestovného poriadku.

**Prešov - Červenica s odchodom 15:25 na 15:30 hod.**

Zmena by sa týkala posunutia odchodu autobusu o 5 minút. Chcem Vás požiadať, aby ste ma informovali, či súhlasíte s posunutím odchodu autobusu. Ak nebudú žiadne pripomienky vyjadrím súhlas s posunutím odchodu.

**MDŽ**

Milé dámy v našej obci. Srdečne Vás pozývame na slávnostné posedenie pri príležitosti osláv Medzinárodného dňa žien, ktoré sa uskutoční v **nedeľu 10.3. o 16:00** hodine v zasadačke obecného úradu.

****

**Jarné upratovanie obce**

Pozývame všetkých dospelých i deti, ktorým nie je ľahostajné ich okolie, na **JARNÉ UPRATOVANIE** v obci. Radi by sme založili tradíciu, ktorá by spočívala v tom, že v prvý jarný víkend by sme spravili veľké upratovanie obce. Po zime, aby sme očistili obec od posypového materiálu. Ak by nám prialo počasie upratovanie by sa uskutočnilo 23.3. K dispozícií bude pristavený traktor s vlečkou. Spolu to dáme ako nič. Je to aj spôsob ako utužiť vzťahy v obci, pobaviť sa a zasmiať. Učme naše deti od malička k tomu, aby si miesto, kde žijú vážili. Po brigáde bude pripravené malé občerstvenie.

**Zasadnutie obecného zastupiteľstva**

Zvolávam verejné zasadnutie obecného zastupiteľstva v zasadačke obecného úradu na

**22.3. – piatok o 18.00 hodine.**

**Oznámenie emailovej adresy**

Na doručenie oznámenia o delegovaní člena a náhradníka do okrskovej volebnej komisie emailová adresa je [starosta@lucina.sk](mailto:starosta@lucina.sk).


**Príspevky od občanov**

****

**O.Pačay**

**Oslávenci**

Jozef Bugoš, Anna Bugošová – jubileum 95 rokov, Mária Bugošová, Šimon Bujňak, Tatiana Gaľová, Eva Grešová, Stanislav Hadvižďák, Maroš Hadvižďák, Alžbeta Jenčuráková, Beáta Konkoľová, Viera Kovaľová, Adriána Macková, Ladislav Marcin, Marek Nadzon, Milana Parnayová, Jozefína Svatová, Jozef Štofan, Anna Uhrinová, Radovan Sluťák.

***Prajeme všetko najlepšie.***

**Oznam k preskúšaniu sirén**

Oznamujeme Vám, že dňa 8.3 o 12:00 hodine dôjde v našej obci k preskúšaniu sirény.

**Dane**

Všeobecným záväzným nariadením obecný úrad vyrubil daň z nehnuteľností a poplatok za komunálny a triedený odpad na rok 2019.

**Stránkové hodiny:**

**Pondelok 15:00 – 18:00 hod.**

Oznamujem všetkým občanom, že ma môžu kedykoľvek kontaktovať. Starostovanie nie je práca na pevne stanovený pracovný čas, a preto budem nápomocná aj mimo stránkové hodiny pri vybavovaní úradných záležitostí.

**Zber triedeného a komunálneho odpadu**

01.3.2019 piatok – komunálny odpad

11.3.2019 pondelok – papier

12.3.2019 utorok - zmiešané plasty + pet fľaše

22.3.2019 piatok – komunálny odpad

Nádoby s odpadom a vrecia vykladajte pred bránu v deň vývozu do 6:30 hod.. Zber sa môže uskutočniť aj vo večerných hodinách.

**Oznámenie**

Všetky správy, oznámenia, zber odpadu, informácie a tieto noviny Trúba Lúčinská sa budú nachádzať v predajni COOP Jednota.

Veľmi sa teším aj na Vaše príspevky, podnety a návrhy na zlepšenie našich novín.

**Kontakt:** [**starosta@lucina.sk**](mailto:starosta@lucina.sk)

**tel. 0917 439 137**